Document ID: /roh_data/filtered/fineweb-2-filterrobots_roh.jsonl.gz/61080

Las autoritads svizras online
En il rom da la scolaziun d'uffants e da giuvenils cun in basegn da furmaziun spezial datti mesiras concepidas spezialmain per ils basegns dals uffants e dals giuvenils pertutgads e che als stattan a disposiziun durant tut il temp da scola.
Ils chantuns èn responsabels per tut il sectur specific, giuridic e finanzial da la scolaziun speziala d'uffants e da giuvenils sco er per las mesiras da la pedagogia speziala. Uffants e giuvenils cun in basegn da furmaziun spezial frequentan – sche pussaivel – la scola regulara ed èn integrads en la scola obligatorica precis sco tut ils auters uffants. Infurmaziuns en quest connex dattan las autoritads da scola da la vischnanca da domicil.
Scolas spezialas èn spezialisadas per tschertas furmas d'impediment ubain per difficultads d'emprender e da cumportament. La scola speziala recepescha uffants e giuvenils che han il dretg da survegnir mesiras rinforzadas e che na pon betg vegnir integrads en la scola regulara.